福祿壽訓練學院|郭珮文陳懿德化身「人肉獎座」 自爆件衫好薄零打底
郭珮文陳懿德化身「人肉獎座」
「人肉獎座」對於兩位助理主持來說繼續是很大挑戰,除了因為連身衣造型難Carry 之餘兼很難著外,由於 2 人要在長達十數小時的錄影過程中多番舉起雙手「扮獎」,故對二人來說亦是體力挑戰!而在第一、二集扮「碌竹」的德德,今集獲製作組貼心照顧為其度身訂造「金球假手背囊」,好讓德德肩頸得以休息,令德德大呼感動:「製作組驚我個膊頭同條頸太攰,所以就為我設計咗呢隻假手,等我唔使將隻手舉足十幾個鐘咁辛苦。但原來佢都幾重同幾掗拃,我頭先喺走廊都唔小心攻擊到幾個路人,工作人員笑我係『最強武器』。」
談到打造造型過程,德德坦言單是為身上的金色菲林「定位」已花掉兩小時:「總共有幾個姐姐係咁釘釘釘,我都有意外被拮咗幾吓,好難先可以令到啲菲林 fix 到位。」德德續指著衫及除衫亦是十分艱難:「除衫都要幾個人幫手,好似金蟬脫殼咁,著嘅時候又係四、五個服裝姐姐一齊出力、幫我將件衫轉轉轉番上去。」德德續指由於造型相當難搞,故此她亦盡量少飲水避免去洗手間。
郭珮文高舉「金電視」考驗臂力:我冇特別打底
至於 Juliana 的造型,單是臉上金色部分也要分先後兩次上色,即使沒有菲林加持,耗時亦需要兩小時。Juliana 的造型同樣蝦人著,皆因設計超級貼身,問到擁有美好葫蘆形身段的 Juliana 穿造型前有否刻意節食,Juliana 呈放棄狀態謂:
「放棄咗節食架喇,有肚腩都唔緊要啦。我冇特別打底呀,因為呢件衫好薄,打底嘅話會好明顯。呢件衫去廁所要成套除晒,同埋自己一個係拉唔番件衫上去嘅。」
Juliana 又笑言該身造型有一個意料之外的 side effect,就是令她一整天與外界失聯:「因為隻手係包住晒,所以成日都用唔到手機。」除了造型惡搞,Juliana 在頒獎禮篇的任務亦十分惡搞,為了配合節目錄影及效果,Juliana 需要十數小時持續舉著一個「金電視」,雖然「金電視」是由發泡膠打造,但要長時間舉起亦相當考驗體力及臂力,現場所見,Juliana 每逢嗌 cut,都必定會一臉辛苦地放下「金電視」回氣,但一 Roll 機亦馬上入戲展現笑容。Juliana 錄影前亦笑言對自己的臂力沒有信心:「以前我手力好好架,但因為四、五年冇做過運動,依家都有啲擔心。」
將來還有什麼演唱會值得留意?
有不少歌手宣布舉辦演唱會,小編為你整合了2023香港演唱會+搶飛攻略一覽,包含各演唱會優先購票日期、公開售票日期、門票價錢、座位表等,想搶飛粉絲必定要留意!